190. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ,  ΟΙΚΟΝΟΜΙΚΩΝ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Η/9066 της 27/29 Δεκ. 1989 (ΦΕΚ Β΄ 928) Μετονομασία και ανασυγκρότηση ενιαίων διοικητικών τομέων στη Κ.Υ . του ΥΠΕΠΘ. Έχοντας υπόψη: 1.Τις διατάξεις του άρθρ. 28 του Νόμ. 1558/1985 (ΦΕΚ 137 Α΄), όπως συμπληρώθηκε με την παρ. 1 του άρθρ. 11 του Νόμ. 1586/1986 (ΦΕΚ 37 Α΄). 2.Τις διατάξεις του Π.Δ. 147/1976 (ΦΕΚ 56 Α΄), όπως τροποποιήθηκε και ισχύει. 3.Τις αριθ. Η/5286/20.7.1989 και Η/5287/ 20.7.1989 αποφάσεις των Υπουργών Προεδρίας της Κυβέρνησης, Οικονομικών και Εθνικής Παιδείας και Θρησκευμάτων «Σύσταση ενιαίου διοικητικού τομέα τριτοβάθμιας πανεπιστημιακής εκπαίδευσης, βιβλιοθηκών και ιστορικών αρχείων και αντίστοιχης θέσης Ειδικού Γραμματέα στη Κ.Υ . του ΥΠΕΠΘ» και «Σύσταση ενιαίου διοικητικού τομέα προγραμματισμού, Μελετών, Στατιστικής και Οργάνωσης και αντίστοιχης θέσης Ειδικού Γραμματέα στη Κ.Υ . του ΥΠΕΠΘ» (ΦΕΚ 549/τ.Β΄ /89) αντίστοιχα, αποφασίζουμε: Α.1.Ο ενιαίος διοικητικός τομέας τριτοβάθμιας πανεπιστημιακής εκπαίδευσης, βιβλιοθηκών και ιστορικών αρχείων που συστήθηκε στην Κ.Υ . του ΥΠΕΠΘ με την αριθ. Η/5286/20.7.1989 (ανωτ. αριθ. 187) απόφαση των Υπουργών Προεδρίας της Κυβέρνησης, Οικονομικών και Εθνικής Παιδείας και Θρησκευμάτων (ΦΕΚ 549 Β΄) μετονομάζεται σε «ενιαίο διοικητικό τομέα πανεπιστημιακής εκπαίδευσης» και συγκροτείται από τις ακόλουθες υπηρεσίες της Κ.Υ . του ΥΠΕΠΘ: α)Διεύθυνση Μελετών Στατιστικής και Οργάνωσης Ανωτάτης Εκπαίδευσης. β)Διεύθυνση Σπουδών και Φοιτητικής Μέριμνας Ανώτατης Εκπαίδευσης. Σελ. 44,508 Τεύχος ΙΒ-4-1 Σελ. 2 γ)Διεύθυνση Προσωπικού Ανωτάτης Εκπαίδευσης. δ)Ανεξάρτητα Τμήμα Διαπανεπιστημιακών Σχέσεων. 2.Ο Ειδικός Γραμματέας της παρ. 2 της προαναφερόμενης αριθ. Η/5286/20.7.1989 απόφασης προΐσταται του ενιαίου διοικητικού τομέα πανεπιστημιακής εκπαίδευσης, όπως αυτός συγκροτείται με την παρούσα απόφαση. Β.1.Ο ενιαίος διοικητικός τομέας προγραμματισμού, Μελετών, Στατιστικής και Οργάνωσης, που συστήθηκε στην Κ.Υ . του ΥΠΕΠΘ με την αριθ. Η/5287/20.7.1989 απόφαση των Υπουργών Προεδρίας της Κυβέρνησης, Οικονομικών και Εθνικής Παιδείας και Θρησκευμάτων (ΦΕΚ 549 Β΄) (ανωτ. αριθ. 188) μετονομάζεται σε «ενιαίο διοικητικό τομέα εκπαιδευτικού σχεδιασμού και οργάνωσης» και συγκροτείται από τις ακόλουθες υπηρεσίες της Κ.Υ . του ΥΠΕΠΘ: α)Διεύθυνση Προγραμματισμού και Επιχειρησιακών Ερευνών. β)Διεύθυνση Εφαρμογής Εκπαιδευτικών Σχεδίων. γ)Ανεξάρτητο Τμήμα Οργάνωσης και Μεθόδων. 2.Ο Ειδικός Γραμματέας της παρ. 2 της προαναφερόμενης αριθ. Η/5287/20.7.1989 απόφασης προΐσταται του ενιαίου διοικητικού τομέα εκπαιδευτικού σχεδιασμού και οργάνωσης, όπως αυτός συγκροτείται με την παρούσα απόφαση. 